ഛോജൂ-ജിന്ബുത്സു-ജിഗാ

ജപ്പാനിലെ ക്യോട്ടോയിലെ കൊസാൻ-ജി ക്ഷേത്രത്തിലെ പ്രസിദ്ധമായ നാല് ചിത്ര സ്ക്രോളുകൾ അഥവാ ഇമാകിമോനോ ആണ് **ഛോജൂ-ജിന്ബുത്സു-ജിഗാ.**(鳥獣人物戯画, literally "Animal-person Caricatures"), commonly shortened to Chōjū-giga (鳥獣戯画, literally "അനിമൽ കാരിക്കേച്ചേഴ്സ്") ഛോജൂ-ജിഗ സ്ക്രോളുകളെ ഇംഗ്ലീഷിൽ സ്ക്രോൾസ് ഓഫ് ഫ്രോലിക്കിംഗ് അനിമൽസ്, സ്ക്രോൾസ് ഓഫ് ഫ്രോലിക്കിംഗ് അനിമൽസ് ആന്റ് ഹ്യൂമൻസ് എന്നും വിളിക്കുന്നു. തോബ സാജോയാണ് ചുരുളുകൾ സൃഷ്ടിച്ചതെന്ന് ചിലർ കരുതുന്നു. എന്നിരുന്നാലും, ഒന്നിലധികം ആർട്ടിസ്റ്റുകൾ ഉൾപ്പെട്ടിട്ടുണ്ടെന്ന് ശൈലിയിൽ നിന്ന് വ്യക്തമാണ്.  ഛോജൂ-ജിന്ബുത്സു-ജിഗായുടെ വലത്തുനിന്ന് ഇടത്തോട്ട് കാണപ്പെടുന്ന വായനാ ദിശ കിഴക്കൻ ഏഷ്യയിൽ പരമ്പരാഗതമാണ്. ഇത് ഇപ്പോഴും ജപ്പാനിൽ സാധാരണമാണ്. ഛോജൂ-ജിന്ബുത്സു-ജിഗ മംഗയുടെ ഏറ്റവും പുരാതനമായ ചിത്രമായി കണക്കാക്കപ്പെടുന്നു. ചുരുളുകൾ ഇപ്പോൾ ക്യോട്ടോ നാഷണൽ മ്യൂസിയത്തിലും ടോക്കിയോ നാഷണൽ മ്യൂസിയത്തിലും സംരക്ഷിച്ചിരിക്കുന്നു.

ജാപ്പനീസ് പെയിന്റിംഗിൽ തുടർന്നും ഉപയോഗിച്ചിരുന്ന ഒരു ലീനിയർ മോണോക്രോം ഡ്രോയിംഗ് ശൈലിയിലുള്ള ചുരുളുകൾ ആദ്യത്തേതാണ് (സാധാരണ എഴുത്തും പെയിന്റിംഗ് ബ്രഷും ഉപയോഗിച്ച് ചെയ്തതിനാൽ അവയെല്ലാം പെയിന്റിംഗായി കണക്കാക്കുന്നു).  

ചുരുൾ തുറക്കുമ്പോൾ, ആദ്യത്തെ സ്ക്രോൾ ആന്ത്രോപോമോണിക് മുയലുകളെയും കുരങ്ങുകളെയും ഒരു ചടങ്ങിന് കുളിച്ച് ഒരുങ്ങുന്നതായി ചിത്രീകരിക്കുന്നു. കള്ളനായ ഒരു കുരങ്ങൻ മൃഗങ്ങളിൽ നിന്ന് വിറകുകളുമായി ഓടുകയും സജീവമായ ചടങ്ങിലുണ്ടായിരുന്ന ഒരു തവളയെ കൂട്ടിമുട്ടുകയും ചെയ്യുന്നു. കൂടാതെ, മുയലുകളും കുരങ്ങുകളും കളിക്കുകയും ഗുസ്തി നടത്തുകയും ചെയ്യുന്നു. മറ്റൊരു കൂട്ടം മൃഗങ്ങൾ ഒരു ശവസംസ്കാര ചടങ്ങിൽ പങ്കെടുക്കുകയും ചുരുൾ അവസാനിക്കുമ്പോൾ തവള ബുദ്ധനോട് പ്രാർത്ഥിക്കുകയും ചെയ്യുന്നു. 

ഗൈജുത്സുഹിരോബ പ്രസിദ്ധീകരിച്ച നിരവധി നോവലുകളിലും ചുരുളുകൾ ഉൾപ്പെടുത്തിയിട്ടുണ്ട്. ആദ്യത്തെ പുസ്തകം ചുരുളുകളുടെ പ്രസിദ്ധീകരണത്തിനുവേണ്ടി സമാഹരിച്ചിരുന്നെങ്കിലും അച്ചടിച്ചിരുന്നില്ല. കമ്പനിയുടെ ഫൈൻ ആർട്സ് ലോഗ് സീരീസിന്റെ ഭാഗമായി പങ്കെടുത്ത പുസ്തകങ്ങളും ചിലത് ചില എക്സിബിഷനുകൾക്ക് മാത്രമായുള്ളതാണ്. മിസുസു ഷോബോ, ഷിബുണ്ടെ തുടങ്ങിയ കമ്പനികളും ഛോജൂ-ജിന്ബുത്സു-ജിഗാ ഇമാകിമോനോയെ അടിസ്ഥാനമാക്കി പുസ്തകങ്ങൾ പ്രസിദ്ധീകരിച്ചു.

ഛോജൂ-ജിന്ബുത്സു-ജിഗായെ ചിലപ്പോൾ ആദ്യത്തെ മംഗയായി കണക്കാക്കുന്നുണ്ടെങ്കിലും,  യോമിയൂരി ഷിം‌ബൻ പത്രവുമായി ചില തർക്കങ്ങൾ ഉണ്ടായിട്ടുണ്ട്. സിക്കി ഹൊസോകിബാര ആദ്യത്തെ മംഗയായി ഷിഗിസാൻ-എഞ്ചി ചുരുളുകളെ ചൂണ്ടിക്കാണിച്ചു. ചുരുളുകളെ അവരുടേതായ മാസ്റ്റർപീസുകളായി കണക്കാക്കണമെന്ന് കാന്ത ഇഷിദ വിശദീകരിച്ചു.

## ചരിത്രം
പുരാതന സാംസ്കാരിക സ്വത്തായി ജപ്പാനിലെ ക്യോട്ടോയിലെ കൊസാൻ-ജി ക്ഷേത്രത്തിൽ കാണപ്പെടുന്ന ഛോജൂ-ജിന്ബുത്സു-ജിഗാ ഇമാകിമോനോ,  സാധാരണയായി പന്ത്രണ്ടാം നൂറ്റാണ്ടിന്റെ മധ്യത്തിൽ വരച്ചതാണെന്ന് കരുതപ്പെടുന്നു. അതേസമയം മൂന്നാമത്തെയും നാലാമത്തെയും ചുരുളുകൾ പതിമൂന്നാം നൂറ്റാണ്ടിലേതാണ്.

മിക്കവരും കരുതുന്നത് തോബ സാജോയാണ് ഛോജൂ-ജിന്ബുത്സു-ജിഗായെ സൃഷ്ടിച്ചതെന്നാണ്. അദ്ദേഹം ഛോജൂ-ജിന്ബുത്സു-ജിഗായെപ്പോലെ ഒരു ചിത്രം സൃഷ്ടിച്ചു. എന്നിരുന്നാലും, ഈ അവകാശവാദം സ്ഥിരീകരിക്കാൻ പ്രയാസമാണ്. ഛോജൂ-ജിന്ബുത്സു-ജിഗായുടെ ചിത്രങ്ങൾ സ്രഷ്ടാവിന്റെ കാലഘട്ടത്തിലെ ജാപ്പനീസ് പുരോഹിതരെ കളിയാക്കുന്നു. അവരെ തവളകൾ, മുയലുകൾ, കുരങ്ങുകൾ എന്നിങ്ങനെ ചിത്രീകരിക്കുന്നു. ഛോജൂ-ജിന്ബുത്സു-ജിഗാ വലത്തുനിന്ന് ഇടത്തേക്ക് തിരിഞ്ഞ് വായിക്കുന്നു. അത് ഇപ്പോഴും മംഗയിലും ജാപ്പനീസ് പുസ്തകങ്ങളിലും കാണാൻ കഴിയും.  ജപ്പാനിലെ മംഗയുടെ ഏറ്റവും പുരാതനമായ ചിത്രമാണിതെന്ന് ഛോജൂ-ജിന്ബുത്സു-ജിഗാ അറിയപ്പെടുന്നു. ഈ ചിത്രം ഒരു ദേശീയ നിധിയാണ്. മാത്രമല്ല ജാപ്പനീസ് ആനിമേറ്റഡ് സിനിമകളുടെ ഉത്ഭവം കൂടിയാണെന്നും നിരവധി ജാപ്പനീസ് ആനിമേറ്റർമാർ വിശ്വസിക്കുന്നു.

ഛോജൂ-ജിന്ബുത്സു-ജിഗായിൽ‌ മൃഗങ്ങളെ വളരെ ആവിഷ്‌കൃതമായ മുഖങ്ങളാൽ വരച്ചിരുന്നു. കൂടാതെ ഇപ്പോൾ മംഗയിൽ ഉപയോഗിക്കുന്ന ഒരു സാങ്കേതികതയായ "സ്പീഡ് ലൈനുകൾ‌" ഉപയോഗിക്കുകയും ചെയ്തു.ഛോജൂ-ജിന്ബുത്സു-ജിഗായെപ്പോലുള്ള ഇമാകിമോനോയും മറ്റ് പലതും ജനകീയ സംസ്കാരത്തിലേക്ക് കടക്കുന്നതുവരെ പൊതുജനങ്ങളിൽ കാണാനില്ലായിരുന്നു. സാധാരണക്കാർ പലരും ആ ശൈലി അനുകരിച്ചു. ഷിഗയിലെ എറ്റ്സു നഗരത്തിൽ ഇമാകിമോനോ വളരെ പ്രചാരത്തിലായി. പതിനേഴാം നൂറ്റാണ്ടിൽ നഗരത്തിൽ പ്രചാരം നേടിയതിന് ശേഷം ഇറ്റ്സു-ഇ എന്ന് വിളിക്കപ്പെട്ടു. ആദ്യ രണ്ട് ചുരുളുകൾ ടോക്കിയോ നാഷണൽ മ്യൂസിയത്തിനും രണ്ടെണ്ണം ക്യോട്ടോ നാഷണൽ മ്യൂസിയത്തിനും നൽകിയിട്ടുണ്ട്. നിലവിൽ കൊസാൻ-ജിയിൽ പ്രദർശിപ്പിച്ചിരിക്കുന്ന ചുരുളുകൾ പുനഃസൃഷ്ടികളാണ്.

## ചിത്രശാല

File:Chouju swimming.jpg|ആദ്യ സ്ക്രോളിൽ നിന്നുള്ള പാനൽ, വരാനിരിക്കുന്ന ചടങ്ങിനായി മൃഗങ്ങൾ നീന്തുന്നതും കുളിക്കുന്നതും ചിത്രീകരിക്കുന്നു..
File:Chouju monks.jpg|നാലാമത്തെ സ്ക്രോളിൽ നിന്നുള്ള പാനൽ, സന്യാസിമാർ ഇരിക്കുന്നതും അവരുടെ പൈപ്പുകളിൽ നിന്നും പുകവലിക്കുന്നതും ചിത്രീകരിക്കുന്നു.
File:Chouju lilypad.jpg|ആദ്യത്തെ സ്ക്രോളിൽ നിന്നുള്ള ഭാഗം, ഒരു സന്യാസിയുടെ തലയിൽ ഒരു തവള ലില്ലിപാഡ് പിടിച്ചിരിക്കുന്നതായി ചിത്രീകരിക്കുന്നു.  ടോക്കിയോ നാഷണൽ മ്യൂസിയം
File:Chouju lions.jpg|രണ്ടാമത്തെ സ്ക്രോളിൽ നിന്നുള്ള പാനൽ, സിംഹങ്ങൾ അലറുകയും മുതുകിൽ മാന്തുകയും ചെയ്യുന്നു
File:Chouju3rdscroll animals.JPG|മൂന്നാമത്തെ സ്ക്രോളിൽ നിന്നുള്ള പാനൽ ഒരു കാളവണ്ടിയെ കൊള്ളയടിക്കുന്ന തവളകളും കുരങ്ങുകളും
File:Kozan-ji stamp.jpg|ചുരുളുകളിൽ സ്ഥാപിച്ചിരിക്കുന്ന യുടെ സ്റ്റാമ്പ്. 
File:A Scene of Sorcery.jpg|'പത്തൊൻപതാം നൂറ്റാണ്ടിലെ കുറുക്കന്മാരെ (കിറ്റ്സ്യൂൺ) ചിത്രീകരിക്കുന്ന ഒരു മായാവിദ്യരംഗം 


## അവലംബം

## കുറിപ്പുകൾ
*Paine, Robert Treat, in: Paine, R. T. & Soper A, "The Art and Architecture of Japan", Pelican History of Art, 3rd ed 1981, Penguin (now Yale History of Art), 

## പുറത്തേക്കുള്ള കണ്ണികൾ
*Miho Museum page for ''Chōjū-giga'' 
*The complete first scroll. Note:Click the page number on top of the page 

### Japanese
*Suntory Museum of Art page for ''Chōjū-giga''
*Tokyo National Museum page for ''Chōjū-giga''

വർഗ്ഗം:ടോക്കിയോ നാഷണൽ മ്യൂസിയത്തിലെ ചിത്രങ്ങൾ
വർഗ്ഗം:ജാപ്പനീസ് ചിത്രങ്ങൾ
വർഗ്ഗം:ജാപ്പനീസ് ആർട്ട്